**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 08/05/2020**

**Αριθ. Πρωτ. : 8234**

ΑΠΟΣΠΑΣΜΑ

Από το πρακτικό της αριθμ. 15ης /Tακτικής με τηλεδιάσκεψη Συνεδρίασης

της Οικονομικής Επιτροπής Δήμου Λεβαδέων

Αριθμός απόφασης : 93

**Περίληψη**

**ΘΕΜΑ: Έγκριση 2ου Ανακεφαλαιωτικού Πίνακα Εργασιών και Τακτοποιητικού του έργου « Πιλοτική Δράση «ΕΜΑΥΤΙΩΝ» » διαμόρφωση των αθλητικών εγκαταστάσεων του αύλειου χώρου του 4ου Δημοτικού Σχολείου του Δήμου Λεβαδέων »**

Στη Λιβαδειά σήμερα 5η Μαϊου 2020 ημέρα Τρίτη , ώρα 13:30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19», ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 7745/30-4-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8) ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος

3. Δήμου Ιωάννης (Aπoχώρησε στο 1o

ΘΗΔ προσήλθε στο 3ο ΘΗΔ)

4. Καράβα Χρυσοβαλάντου – Βασιλική

5. Μερτζάνης Κωνσταντίνος

6.Καπλάνης Κωνσταντίνος

7 Μπράλιος Νικόλαος (Aπών στο 12o ΘΗΔ)

8. Καραμάνης Δημήτριος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Χρέη γραμματέως εκτέλεσε η Προϊσταμένη του Τμήματος Υποστήριξης Πολιτικών Οργάνων Κων/να Τσιτσοπούλου-Ρήγα

**…………………………………………………………………………………………………………………………**

Εισηγούμενος το 7ο θέμα της ημερήσιας διάταξης έθεσε υπόψη των μελών της Οικονομικής Επιτροπής το με αριθ. πρωτ. 7575/28-4-2020 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

***. ΙΣΤΟΡΙΚΟ ΤΟΥ ΕΡΓΟΥ***

* *Με την υπ΄ αριθμό 585/2018 Απόφαση του Δημοτικού Συμβουλίου του Δήμου Λεβαδέων ψηφίσθηκε και εγκρίθηκε ο προϋπολογισμός του Δήμου Λεβαδέων έτους 2019 και επικυρώθηκε με την υπ’ αριθμό οικ.26/3163/9-1-2019 απόφαση του Συντονιστή Αποκεντρωμένης Διοίκησης Θεσσαλίας – Στερεάς Ελλάδας.*
* *Με το υπ’ αριθμό 7175/30-03-2018 έγγραφο του Υπουργείου Παιδείας, Έρευνας και Θρησκευμάτων με θέμα «Κατάρτιση προγράμματος δημοσίων επενδύσεων 2018 του ΥΠΠΕΘ Πιλοτική Δράση «ΕΜΑΥΤΙΩΝ» - Διαμόρφωση των αθλητικών εγκαταστάσεων των αύλειων χώρων των δημόσιων σχολείων όλων των βαθμίδων» ζητήθηκε η υποβολή προτάσεων στο πλαίσιο υλοποίησης πιλοτικής δράσης η οποία θα χρηματοδοτηθεί από πόρους του εθνικού σκέλους του ΠΔΕ του προϋπολογισμού του ΥΠΠΕΘ, με σκοπό την διαμόρφωση των αθλητικών εγκαταστάσεων των αύλειων χώρων των δημόσιων σχολείων όλων των βαθμίδων.*
* *Η Τεχνική μελέτη του έργου «Πιλοτική δράση «ΕΜΑΥΤΙΩΝ» διαμόρφωση των αθλητικών εγκαταστάσεων του αύλειου χώρου του 4ου Δημοτικού σχολείου του Δήμου Λεβαδέων» είναι η υπ’ αριθμό 18/2018.*
* *Με την υπ’ αριθμό 453/2018 απόφαση, το Δημοτικό Συμβούλιο αποδέχθηκε την υπ’ αριθμό 18/2018 Τεχνική Μελέτη του έργου.*
* *Με την υπ’ αριθμό 75115/10-7-2018 (ΑΔΑ: 6Η32465ΧΙ8-Κ10) απόφαση του Αναπληρωτή Υπουργού Οικονομίας και Ανάπτυξης εντάχθηκε το έργο με τίτλο «Πιλοτική δράση «ΕΜΑΥΤΙΩΝ» διαμόρφωση των αθλητικών εγκαταστάσεων του αύλειου χώρου του 4ου Δημοτικού σχολείου του Δήμου Λεβαδέων» στο ΠΔΕ 2018 με κωδικό 2018ΣΕ04700004 και προϋπολογισμού ένταξης 50.000,00€.*
* *Με τον Κ.Α. 64/7326.003 του Προϋπολογισμού εσόδων-εξόδων του Δήμου Λεβαδέων Οικονομικού έτους 2019 είναι εγγεγραμμένο το έργο με τίτλο «Πιλοτική δράση «ΕΜΑΥΤΙΩΝ» διαμόρφωση των αθλητικών εγκαταστάσεων του αύλειου χώρου του 4ου Δημοτικού σχολείου του Δήμου Λεβαδέων».*
* *Με την υπ’ αριθμό 387/2018 απόφαση τη Οικονομικής Επιτροπής καταρτίστηκαν οι όροι Διακήρυξης του έργου για την σύναψη δημόσιας σύμβασης.*
* *Η ανάρτηση της Διακήρυξης στο ΚΗΜΔΗΣ είναι 18PROC003967526 2018-11-07*
* *Η περίληψη Διακήρυξης του έργου αναρτήθηκε στην ιστοσελίδα του Δήμου Λεβαδέων(ΑΔΑ: 6ΤΤΓΩΛΗ-ΤΚ1).*
* *Με την υπ’ αριθμό 513/27-11-2017 απόφαση της Οικονομικής Επιτροπής συγκροτήθηκε η Επιτροπή Διαγωνισμού.*
* *Με την υπ’ αριθμό 412/2018 απόφαση της Οικονομική Επιτροπής εγκρίθηκε το υπ’ αριθμό 1 πρακτικό της Επιτροπής Διαγωνισμού σύμφωνα με το οποίο προσωρινός Ανάδοχος ανεδείχθη ο οικονομικός φορέας «Νικόλαος Γ. Στάικος» ο οποίος προσέφερε μέση τεκμαρτή έκπτωση 10,14% επί των τιμών του Τιμολογίου Μελέτης.*
* *Με το υπ’ αριθμό 521/09-01-2019 έγγραφο γνωστοποιήθηκε η υπ’ αριθμό 412/2018 απόφαση έγκρισης του πρακτικού της Επιτροπής Διαγωνισμού στους Οικονομικούς Φορείς.*
* *Με το υπ’ αριθμό 1229/17-1-2019 έγγραφο της Τεχνικής Υπηρεσίας προσκλήθηκε ο Οικονομικός Φορέας Νικόλαος Γ. Στάικος για υποβολή Δικαιολογητικών του άρθρου 23.2-23.10 της διακήρυξης του έργου.*
* *Με το υπ’ αριθμό 1822/28-01-2019 έγγραφο του Οικονομικού Φορέα Νικόλαου Γ. Στάικου υποβλήθηκαν τα απαιτούμενα δικαιολογητικά.*
* *Με την υπ’ αριθμό 17/2019 απόφαση της Οικονομικής Επιτροπής κατακυρώθηκε ο διαγωνισμός στον Οικονομικό Φορέα Νικόλαο Γ. Στάικο.*
* *Με το υπ΄ αριθμό 5221/06-03-2019 έγγραφο υπογράφθηκε η σύμβαση μετά του Δήμου Λεβαδέων και του Οικονομικού φορέα “Νικόλαος Γ. Στάικος“ με χρονοδιάγραμμα υλοποίησης του έργου έξι (6) μήνες από την υπογραφή της σύμβασης.*
* *Με την υπ’ αριθμό 343/16-10-2019 απόφαση του Δημοτικού Συμβουλίου του Δήμου Λεβαδέων εγκρίθηκε ο 1ος Ανακεφαλαιωτικός Πίνακας Εργασιών και το 1ο Π.Κ.Τ.Μ.Ν.Ε. συνολικού ποσού 44.963,44€(με Φ.Π.Α.) σε ισοζύγιο με την συνολική δαπάνη της αρχικής σύμβασης.*
* *Με το υπ΄αριθμόν 1ο Πρακτικό – θέμα 8ο της Συνεδρίασης της 15 Απριλίου 2020 το Τεχνικό Συμβούλιο Δημοσίων Έργων γνωμοδότησε θετικά την ανάλωση των επί έλασσον δαπανών του 2ου Α.Π.Ε. και Τακτοποιητικού του έργου .*

***2. ΠΕΡΙΓΡΑΦΗ ΤΟΥ ΕΡΓΟΥ***

*Αντικείμενο της παρούσας μελέτης είναι η κατασκευή ενός γηπέδου πετοσφαίρισης – volleyball και ενός γηπέδου καλαθοσφαίρισης – basket στον προαύλιο χώρο του 4ου Δημοτικού σχολείου Λιβαδειάς.*

*Συγκεκριμένα θα γίνουν οι εξής παρεμβάσεις:*

* *Απόξεση ασφαλτικής στρώσης – φρεζάρισμα μετά του ενσωματωμένου συνθετικού, αθλητικού τάπητα, ο οποίος έχει καταστραφεί στο ανατολικό γήπεδο καλαθοσφαίρισης.*
* *Αποξήλωση ασφαλτοτάπητα μετά του ενσωματωμένου συνθετικού, αθλητικού τάπητα, στο δυτικό γήπεδο καλαθοσφαίρισης.*
* *Καθαίρεση του περιμετρικού τοιχίου του δυτικού γηπέδου καλαθοσφαίρισης καθώς και της υπόβασης που περικλείεται εντός αυτού.*
* *Εκσκαφές ώστε να δημιουργηθεί νέο περιμετρικό τοιχίο για να εγκιβωτιστεί η υπόβαση και η βάση του νέου γηπέδου πετοσφαίρισης.*
* *Κατασκευή περιμετρικού τοιχίου από σκυρόδεμα, για να εγκιβωτιστεί η υπόβαση και η βάση του νέου γηπέδου πετοσφαίρισης.*
* *Κατασκευή βάσης οδοστρωσίας, από θραυστά αδρανή υλικά σταθεροποιουμένου τύπου , στο νέο γήπεδο πετοσφαίρισης.*
* *Κατασκευή ασφαλτικής στρώσης κυκλοφορίας πάχους 5cm και στα δύο γήπεδα ώστε να επιστρωθεί ο αθλητικός τάπητας.*
* *Επίστρωση με χυτό ελαστικοσυνθετικό τάπητα 2mm και στα δύο γήπεδα και γραμμογράφηση των γηπέδων.*
* *Τοποθέτηση λυόμενου συγκροτήματος πετοσφαίρισης στο αντίστοιχο γήπεδο.*
* *Αντικατάσταση ταμπλό στις μπασκέτες καλαθοσφαίρισης.*
* *Βάψιμο κορμού στις μπασκέτες.*
* *Τοποθέτηση προστατευτικού καλύμματος στους κορμούς των μπασκετών και των ορθοστατών του γηπέδου πετοσφαίρισης.*
* *Κατασκευή ξύλινης πέργκολας στο χώρο κυκλικού καθιστικού στον προαύλιο χώρο.*

***3. ΛΟΓΟΙ ΠΟΥ ΕΠΕΒΑΛΑΝ ΤΗΝ ΣΥΝΤΑΞΗ ΤΟΥ 2ΟΥ ΑΠΕ & ΤΑΚΤΟΠΟΙΗΤΙΚΟΥ***

*Ο παρών 2ος Ανακεφαλαιωτικός - Τακτοποιητικός Πίνακας Εργασιών (Α.Π.Ε.) συντάχθηκε προκειμένου να συμπεριλάβει:*

*α) Τις αυξομειώσεις των ποσοτήτων των εργασιών της αρχικής σύμβασης, ως προέκυψαν κατά την ολοκλήρωση των εργασιών του έργου, καθώς και*

*β) Την τακτοποίηση – μηδενισμό του ποσού των Αναθεωρήσεων και των Απολογιστικών του έργου.*

*Η προτεινόμενη δαπάνη του 2ου Ανακεφαλαιωτικού - Τακτοποιητικού Πίνακα Εργασιών ανέρχεται στο ποσό των* ***44.230,28€*** *(35.669,58€ αξία εργασιών και 8.560,70€ ΦΠΑ).*

*Ο παρών 2ος Ανακεφαλαιωτικός - Τακτοποιητικός πίνακας εργασιών ποσού 44.230,28€ συμπεριλαμβανομένου του Φ.Π.Α. συντάχθηκε μειωτικός κατά 733,16€ σε σχέση με την συνολική δαπάνη της αρχικής σύμβασης.*

*Περιλαμβάνει την ανάλωση επί έλασσον δαπανών ύψους 206,36€.*

*Η διαχείριση των επί έλασσον δαπανών είναι σύμφωνη με τον κανόνα χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

*Με τον παρόντα 2ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:*

* *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
* *Δεν θίγεται η πληρότητα, η ποιότητα και η λειτουργικότητα του έργου.*
* *Δεν υπερβαίνει η δαπάνη αυτή, κατά τον προτεινόμενο 2ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.*
* *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

*Έχοντας λοιπόν υπόψη τα ανωτέρω και :*

* *το άρθρο 156 του Ν.4412/2016 περί χρήσης των «επί έλασσον δαπανών»*
* *το ότι ικανοποιούνται οι προϋποθέσεις για την σύνταξη του ανακεφαλαιωτικού που θέτει ο νόμος περί Δημοσίων έργων*

***ΕΙΣΗΓΟΥΜΕΘΑ***

*Τη έγκριση* ***του 2ου Ανακεφαλαιωτικού Πίνακα Εργασιών και Τακτοποιητικού που ανέρχεται στο ποσό των 44.230,28€*** *δηλαδή μειωτικός κατά 733,16€ σε σχέση με την συνολική δαπάνη της αρχικής σύμβασης του έργου:* ***« Πιλοτική Δράση «ΕΜΑΥΤΙΩΝ» διαμόρφωση των αθλητικών εγκαταστάσεων του αύλειου χώρου του 4ου Δημοτικού Σχολείου του Δήμου Λεβαδέων»*** *και περιλαμβάνει την ανάλωση επί έλασσον δαπανών ύψους 206,36€ .*

Η Οικονομική Επιτροπή αφού έλαβε υπόψη της:

-Το υπ΄αριθμ*.* πρωτ. 7575/28-4-2020 έγγραφο της Δ/νσης Τεχνικών Υπηρεσιών του Δήμου  *,* που είχε διανεμηθεί

-Τις διατάξεις του άρθρου 3 παρ. ιδ του Ν. 4623/2019

-Τον 2ο Ανακεφαλαιωτικό Πίνακα του έργου καθώς και την αιτιολογική έκθεση που τον συνοδεύει, που είχαν διανεμηθεί.

-τις διατάξεις του άρθρου 156 του Ν 4412/2016

-Την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ Α΄64).

-Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών

-Την με αριθμ. Πρωτ 1822/16-3-2020 (ΑΔΑ:ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης

-Την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .

-Τις διατάξεις των άρθρων 72 και 75 του Ν.3852/2010, όπως τροποποιήθηκαν και ισχύουν.

-Την μεταξύ των μελών συζήτηση

-Την θετική ψήφο όλων των μελών της επί του θέματος όπως αυτό δηλώθηκε διά ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον 2ο Ανακεφαλαιωτικό Πίνακα Εργασιών του έργου: **« Πιλοτική Δράση «ΕΜΑΥΤΙΩΝ» διαμόρφωση των αθλητικών εγκαταστάσεων του αύλειου χώρου του 4ου Δημοτικού Σχολείου του Δήμου Λεβαδέων»** , ο οποίοςανέρχεται στο ποσό των 44.230,28 € , είναι μειωτικός σε σχέση με την αρχική σύμβαση κατά 733,16€ και περιλαμβάνει την ανάλωση επί έλασσον δαπανών ύψους 206,36€ .

Η παρούσα απόφαση πήρε αριθμό 93/2020.-

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΠΙΣΤΟ ΑΠΟΣΠΑΣΜΑ

ΤΑ ΜΕΛΗ Λιβαδειά 8-5-2020

1. Καλογρηάς Αθανάσιος Ο ΠΡΟΕΔΡΟΣ

2. Μερτζάνης Κωνσταντίνος

3. Καράβα Χρυσοβαλάντου - Βασιλική

4. Καπλάνης Κωνσταντίνος

5. Μπράλιος Νικόλαος

6. Καραμάνης Δημήτριος ΙΩΑΝΝΗΣ Δ. ΤΑΓΚΑΛΕΓΚΑΣ ΔΗΜΑΡΧΟΣ ΛΕΒΑΔΕΩΝ